Public procurement notice: Contract Notice
Published: 2023-10-20
Buyer: Περιφέρεια Θεσσαλίας - Διεύθυνση Τεχνικών Έργων (Δ.Τ.Ε.) Περιφερειακής Ενότητας (Π.Ε.) Λάρισας
Country: GR
Contract type: Works
Procedure: Open procedure
CPV classification: 45221111
Estimated value: 6048387.1 EUR
Submission deadline: 2023-12-05
Award criteria: Lowest price

Technical requirements: Οι εργασίες αφορούν την αποκατάσταση εννέα (9) τεχνικών και οδογεφυρών που βρίσκονται στα διοικητικά όρια του Δήμου Ελασσόνας και οι οποίες ελέγχθηκαν από κλιμάκιο της Περιφέρειας Θεσσαλίας και του Υπουργείου Υποδομών μετέπειτα της ισχυρής σεισμικής δόνησης της 03.03.2021, αρμοδιότητας συντήρησης της Π.Ε. Λάρισας.
Εννέα (9) οδογέφυρες και τεχνικά στα διοικητικά όρια του Δήμου Ελασσόνας της Περιφερειακής Ενότητας Λάρισας Περιφέρειας Θεσσαλίας.
Η παρούσα εργολαβία αφορά σε εργασίες αποκατάστασης εννέα (9) τεχνικών και οδογεφυρών που βρίσκονται στα διοικητικά όρια του Δήμου Ελασσόνας και οι οποίες ελέγχθηκαν από κλιμάκιο της Περιφέρειας Θεσσαλίας και του Υπουργείου Υποδομών μετέπειτα της ισχυρής σεισμικής δόνησης της 03.03.2021, εξαιτίας της οποίας ο Δήμος Ελασσόνας της Περιφερειακής Ενότητας Λάρισας της Περιφέρειας Θεσσαλίας κηρύχθηκε σε κατάσταση έκτακτης ανάγκης Πολιτικής Προστασίας. Το σύνολο των γεφυρών ανήκει στο οδικό δίκτυο του οποίου η αρμοδιότητα συντήρησης ανήκει στη Διεύθυνση Τεχνικών Έργων της Περιφερειακής Ενότητας Λάρισας Περιφέρειας Θεσσαλίας.
Οι βασικές βλάβες που επιθεωρήθηκαν αφορούν κυρίως πλήρη καταστροφή των εφεδράνων στήριξης, δομικές ρηγματώσεις στα κύρια και δευτερεύοντα στοιχεία των καταστρωμάτων τύπου εσχάρα δοκών, υδραυλικές υποσκαφές από ρευστοποίηση του εδάφους με πιθανές μετακινήσεις βάθρων ή και ακρόβαθρων, καταστροφή αρμών συστολοδιαστολής, παραμορφώσεις στα στηθαία των τεχνικών, έντονες αποτινάξεις της επικάλυψης του σκυροδέματος, καταστροφή της στεγάνωσης των καταστρωμάτων κυρίως στις περιοχές των αρμών, απόσχιση τμημάτων των πλακών καταστρώματος.
Όσον αφορά την καταλληλότητα για την άσκηση της επαγγελματικής δραστηριότητας, απαιτείται  οι οικονομικοί φορείς να είναι εγγεγραμμένοι στο σχετικό επαγγελματικό μητρώο που τηρείται στο κράτος εγκατάστασής τους. Ειδικά οι προσφέροντες που είναι εγκατεστημένοι στην Ελλάδα απαιτείται να είναι εγγεγραμμένοι στο Μητρώο Εργοληπτικών Επιχειρήσεων (Μ.Ε.ΕΠ.) για το χρονικό διάστημα που εξακολουθούν να ισχύουν οι μεταβατικές διατάξεις του άρθρου 65 του π.δ. 71/2019 ή στο Μητρώο Εργοληπτικών Επιχειρήσεων Δημόσιων Έργων (ΜΗ.Ε.Ε.Δ.Ε.), από την έναρξη ισχύος του τελευταίου στην κατηγορία/-ιες έργου του άρθρου 21 της παρούσας. Οι προσφέροντες που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι στα Μητρώα του παραρτήματος ΧΙ του Προσαρτήματος Α του ν. 4412/2016.
Ισχύει η παράγραφος 4.3 της ισχύουσας διακήρυξης σύμφωνα με τις διατάξεις του ν.4412/16 όπως τροποποιήθηκε και ισχύει.
Α. Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη δημόσια σύμβαση και έχει υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της ευρωπαϊκής ενωσιακής ή εσωτερικής νομοθεσίας στον τομέα των δημοσίων συμβάσεων, έχει δικαίωμα να προσφύγει στην ΕΝΙΑΊΑ ΑΡΧΉ ΔΗΜΌΣΙΩΝ ΣΥΜΒΆΣΕΩΝ (ΕΑΔΗΣΥ), σύμφωνα με τα ειδικότερα οριζόμενα στα άρθρα 345επ. Ν. 4412/2016 και 1επ. Π.Δ. 39/2017, στρεφόμενος με προδικαστική προσφυγή, κατά πράξης ή παράλειψης της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του .
Σε περίπτωση προσφυγής κατά πράξης της αναθέτουσας αρχής, η προθεσμία για την άσκηση της προδικαστικής προσφυγής είναι:
(α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή
(β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως
(γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ.
Σε περίπτωση παράλειψης που αποδίδεται στην αναθέτουσα αρχή, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης .
Η προδικαστική προσφυγή, συντάσσεται υποχρεωτικά με τη χρήση του τυποποιημένου εντύπου του Παραρτήματος Ι του π.δ/τος 39/2017 και , κατατίθεται ηλεκτρονικά στην ηλεκτρονική περιοχή του συγκεκριμένου διαγωνισμού μέσω της λειτουργικότητας «Επικοινωνία» του υποσυστήματος προς την Αναθέτουσα Αρχή, επιλέγοντας την ένδειξη «Προδικαστική Προσφυγή» σύμφωνα με άρθρο 15 της ΚΥΑ ΕΣΗΔΗΣ-Δημόσια Έργα.
Οι προθεσμίες ως προς την υποβολή των προδικαστικών προσφυγών και των παρεμβάσεων αρχίζουν την επομένη της ημέρας της προαναφερθείσας κατά περίπτωση κοινοποίησης ή γνώσης και λήγουν όταν περάσει ολόκληρη η τελευταία ημέρα και ώρα 23:59:59 και, αν αυτή είναι εξαιρετέα ή Σάββατο, όταν περάσει ολόκληρη η επομένη εργάσιμη ημέρα και ώρα 23:59:59.
Β. Όποιος έχει έννομο συμφέρον μπορεί να ζητήσει, με το ίδιο δικόγραφο εφαρμοζόμενων αναλογικά των διατάξεων του π.δ. 18/1989, την αναστολή εκτέλεσης της απόφασης της ΕΝΙΑΊΑΣ ΑΡΧΉΣ ΔΗΜΌΣΙΩΝ ΣΥΜΒΆΣΕΩΝ (ΕΑΔΗΣΥ) και την ακύρωσή της ενώπιον του αρμοδίου Διοικητικού Δικαστηρίου ήτοι το Διοικητικό Εφετείο Λάρισας . Το αυτό ισχύει και σε περίπτωση σιωπηρής απόρριψης της προδικαστικής προσφυγής από την Ενιαία Αρχή Δημόσιων Συμβάσεων (ΕΑΔΗΣΥ). Δικαίωμα άσκησης του ως άνω ένδικου βοηθήματος έχει και η αναθέτουσα αρχή, αν η Ενιαία Αρχή Δημόσιων Συμβάσεων (ΕΑΔΗΣΥ). κάνει δεκτή την προδικαστική προσφυγή, αλλά και αυτός του οποίου έχει γίνει εν μέρει δεκτή η προδικαστική προσφυγή.

Eligibility requirements: Όσον αφορά την καταλληλότητα για την άσκηση της επαγγελματικής δραστηριότητας, απαιτείται  οι οικονομικοί φορείς να είναι εγγεγραμμένοι στο σχετικό επαγγελματικό μητρώο που τηρείται στο κράτος εγκατάστασής τους. Ειδικά οι προσφέροντες που είναι εγκατεστημένοι στην Ελλάδα απαιτείται να είναι εγγεγραμμένοι στο Μητρώο Εργοληπτικών Επιχειρήσεων (Μ.Ε.ΕΠ.) για το χρονικό διάστημα που εξακολουθούν να ισχύουν οι μεταβατικές διατάξεις του άρθρου 65 του π.δ. 71/2019 ή στο Μητρώο Εργοληπτικών Επιχειρήσεων Δημόσιων Έργων (ΜΗ.Ε.Ε.Δ.Ε.), από την έναρξη ισχύος του τελευταίου στην κατηγορία/-ιες έργου του άρθρου 21 της παρούσας. Οι προσφέροντες που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι στα Μητρώα του παραρτήματος ΧΙ του Προσαρτήματος Α του ν. 4412/2016.

Award value: 6048387.1